
 OPOZORILO: 
Dokument je namenjen samo naslovniku in za interno uporabo.
OPOMBE:
Poročilo ne vsebuje prilog. Vsi pripravljeni materiali so bili dostavljeni naročniku.

Na kratko (medijska slika januar)
Med 28.- 8.1. so mediji namenili pozornost razpisu za specializacije s strani Zdravniške zbornice. Razpisanih je 49 specializacij za posamezne izvajalce zdravstvene dejavnosti in 75 za območje celotne države. ZZS je pozvala ministrstvo za zdravje, naj v najkrajšem roku sprejme pravilnik o vsebini in poteku sekundariata in tako omogoči mladim zdravnikom, da s 1. februarjem začnejo opravljati sekundariat. Vedno več dermatologov zapušča javno zdravstvo zaradi preobremenitve in izčrpanosti. Zanimanje za koncesije za dermatološke storitve upada, saj je plačilo izrazito nizko. Pravice v novem ZZVZZ so zastavljene preširoko in nedorečeno, tako da jih zavarovane osebe in izvajalci lahko razumejo vsak po svoje, takšne definicije pravic bodo pomenile tudi dodatno pomanjkanje sredstev v zdravstvu.
Med 9. in 15.1 so mediji poročali, da so se izgube v javnih zdravstvenih zavodih v tem mandatu ministrice za zdravje povečale. Slovenija namenja zdravstvu le 2% sredstev iz državnega proračuna, kar je najmanj v povprečju z ostalimi razvitimi državami v Evropi. Za zdravstvo namenja le 8,5% BDP, medtem ko je povprečje EU 9,9%. Skupščina ZZZS je na izredni seji 12.1.2018 sprejela 2,847 milijarde vreden finančni načrt zdravstva za leto 2018. Po besedah K. Celarčeve je treba do leta 2020 povečati število zdravnikov za 12 odstotkov, to je za 700. Posebna skupina ministrstva in ZZZS zbira podatke o stroških devetih slovenskih bolnišnic – s tem naj bi pridobili realne cene. Bolniki so ljubljanski zastopnici pacientovih pravic povedali, da so imeli težave z naročanjem na preglede in zdravljenja zaradi izpolnitve kvot in pomanjkanja sredstev. Bolnišnice po navodilih ministrice za zdravje nadaljujejo dodatna zdravljenja za skrajšanje čakalnih dob.
Med 16.-22.1 so mediji najavili stavko javnega sektorja, tudi zaposlenih v zdravstvu. Združenje zdravstvenih zavodov Slovenije je opozorilo na podfinanciranost javnega zdravstva. Cene zdravstvenih storitev so se znižale za 7-9% na raven cen iz leta 2014, stroški poslovanja pa so se povišali. 21. januarja sta prišla v veljavo novela zakona o pacientovih pravicah in pravilnik o naročanju in upravljanju čakalnih seznamov. Z napotnico »zelo hitro«, bi naj bila najkrajša dopustna čakalna doba 14 dni. Začel je veljati pravilnik o vsebini in poteku sekundariata – mladi zdravniki, bodo lahko začeli opravljani sekundariat s 1. februarjem. Članica skupine Mladi zdravniki Slovenije, Lea Bombač je napisala 5 konceptov, ki so jih mladi zdravniki opazili v javnih razpravah in jih skrbijo. Koalicijski poslanci so začeli usklajevanje osnutka ZZVZZ, ki ima dobre in slabe rešitve. Do pripojitve študentskega zdravstvenega doma k Zdravstvenemu domu Ljubljana ne bo prišlo.
Med 23.-29.1. so mediji poročali da bo nova stavka javnega sektorja v zdravstvu 13.2.. Slovenija pa po številu zdravnikov zaostaja za drugimi evropskimi državami. ZZZS bo letos zagotovil financiranje 43 dodatnih splošnih in 10 otroških ambulant, za katere bo namenil dodatnih 6,5 milijona evrov. UKC Maribor je uspel doseči dogovor z anesteziologi UKC Ljubljana, razmere se izboljšujejo. 
Vlada je potrdila enkratni program za skrajševanje čakalnih vrst v zdravstvu. Maksimalni čakalni čas pacienta naj bi bil 30 minut. Če izvajalec ne bo mogel zagotoviti storitve primerni čakalni dobi, navedeni na napotnici, mora pacientu poiskati nekoga drugega.
V Rogaški Slatini je največja zasebna zdravstvena ustanova pri nas vložila 1,1 mio EUR za najsodobnejšo diagnostično magnetnoresonančno napravo Sloveniji, želijo pridobiti koncesijo. Poslanci SD so vložili predlog zakona s katerim bi omogočali gojenje konoplje za pridobivanje kanabisa v medicinske namene.



Priporočila:
Odločitev SZZZZS, da pozovejo občine, da zadržijo izvajanje ZZD-ej ocenjujemo kot dobro in premišljeno. Predlagamo pa, da o dopisu obvestimo tudi Skupnost občin Slovenije (SOS) ter se skušamo z njimi dogovoriti za delovno srečanje na to temo in jim zagotoviti dodatne informacije. Generalna sekretarka je Mariborčanka, Jasmina Vidmar, jasmina.vidmar@skupnostobcin.si (022341501). 
Še v mesecu januarju naj bi bil objavljen prečiščen seznam čakalnih vrst. Ki naj bi pokazal realno sliko čakalnih dob. Predlagamo, da SZZZZS razmisli, kako se pozicionirati kot tisti, ki lahko skrajša čakalne vrste.
Predlagamo, da SZZZZS pripravi sporočilo za medije, kot »komentar« napovedani prekinitvi dela v Zdravstvu, prvenstveno na del, ki se nanaša na trditev, da so vsi zdravniki prejeli višje plače, kar za člane SZZZZS ne drži. Ob tem sporočamo, da se usklajuje termin srečanja SPEM s predstavniki PR-ja, ki delujejo v okviru KZO (SZD in ZZS), s ciljem boljše koordinacije komunikacijske podpore ob aktivnostih (vezanih tudi na ZZD-ej)23.
Od 21. januarja velja nov Pravilnik o naročanju in najdaljših dopustnih čakalnih dobah, ki med drugim zapoveduje, da če izvajalec ne bo mogel zagotoviti storitve primerni čakalni dobi, navedeni na napotnici, mora pacientu poiskati nekoga drugega. Prav tako je predviden maksimalni čakalni čas pacienta v ordinacijah -30 minut. Predlagamo, da SZZZZS predstavi nova pravila svojim članom v posebnem obvestilu.

Izvedene aktivnosti
Poslano sporočilo za medije ob noveli ZPacP in dvigu plač zdravnikov, ki ga v zasebnem sektorju niso bili deležni.
Poročilo pripravil:
Tomaž Mihelin Ritlop, strateški svetovalec, direktor
Elektronski naslov: tomaz.ritlop@spem.si

